İkincisi, otellərdə o insanların təhlükəsizliyi ilə bağlı müəyyən işlər görülür. Amma mənzillərdə yaşayanlarla bağlı vəziyyət başqa cürdür. Elə olur ki, yeni tikilmiş binalarda 6–8 nəfər bir mənzildə yaşayır. Vergidən yayınmaq üçün onların qeydiyyatı ilə məşğul olmurlar və kütləvi şəkildə o mənzillərdə yerləşdirirlər. Bilinmir bu kimdir, bir 10 gündən sonra hansı hadisəni törədəcək, nə baş verəcək. Bunların heç birindən heç kəsin xəbəri yoxdur. Hətta onların pasportlarının, şəxsiyyət vəsiqələrinin surəti belə çıxarılmır ki, heç olmasa, sabah bilinsin, bu kim idi, nəçi idi? Hansı yolun yolçusu idi? O baxımdan mən hesab edirəm ki, bu məsələyə çox ciddi yanaşmalıyıq. Biz 5 manata, 10 manata görə ölkədə qurulan bu ictimai-siyasi sabitliyi pozmağa və yaxud da təhlükəsizlik sistemimizi zəiflətməyə doğru addım ata bilmərik.